شەفەق نیوز/ وەزارەت تەندروسی، دووشەممە شەوەکی، تۆمارکردن ٥١٨ خاسەوبوی لە بیماری ڤایڕۆس کۆڕۆنا، لە لاگەی رەسافە لە بەغداد پایتەخت راگه‌یان ، و خوەی بەرزترین رێژەی خاسەوبوینە لەماوی یەک رووژ لە وەخت بڵاوبوین پەتاگە لە ئادار وەرین.وەزارەتەگە لە بەیاننامەیگ رەسیە ئاژانس شەفەق نیوز وت: گشت ئەوانە دویای چەن رووژیگ لە کەرەنتین تەندروسی لە دامەزراوە تەندروسیەگان ئەرا وەرگردن چارەسەری لە ڤایڕۆسەگە خاسەوبوین.وەزارەتەگە خەوەردا ک کادرە تەندروسیەگان رەنج گەورایگ دەن و چەودیری وەردەوامی دیرن وەتایبەت ئەرا رەوشە سەختەگان تا ئەوەنە رەوش تەندروسییان ئارامەو بوود، ئیجا ویەکجاری خاسەوبوون.
